Huaxia

Huáxià (pinyin; IFA: [xwǎɕjâ], tradisjonell kinesisk: 華夏, forenklet kinesisk: 华夏, Wade-Giles: Hua2-hsia4) er et historisk og nasjonalromantisk navn på Kina og den kinesiske sivilisasjon. Navnet betyr «en skjønnhet av grandeur».

Navnet oppstod i de stridende staters tid (475–221 f.Kr.) og ble brukt retrospektivt av Han-kinesere om deres forfedre langs den gule flod. Navnet henger sammen med en gryende nasjonalfølelse. Opprinnelig hadde det betydningen et sivilisert samfunn som var forskjellig fra det som ble oppfattet som barbariske folk omkring dem.

Det offisielle navnet på Folkerepublikken Kina er Zhonghua (中華, 中华). Dette er en kombinasjon av navnet huáxià og navnet zhongguo (中國, 中国), som betyr «midtens rike».

Kinesiske ord og uttrykk
Folkegrupper i Kina
Kinas historie